มีอาการเจ็บ แสบอก เรอ เวลาทานอาหารเสร็จก็จะมีอาการเรอแล้วอาหารขึ้นคอ หายใจก็จะรู้สึกแน่นๆอก ไอบ้างมีเสมหะ (เป็นมาแล้ว 1 อาทิตย์กว่าๆ) แล้วผมพึ่งตากฝนพายุมาตอนนี้ก็รู้สึกจะตัวอุ่นๆ เป็นการอะไรครับ ขอบครับ
สวัสดีค่ะ W . อาการเจ็บแสบบริเวณหน้าอก เรอบ่อยๆ ไอมีเสมหะดังกล่าวมานั้น คิดว่าเกี่ยวกับความผิดปกติในทางเดินอาหารเช่นมีกรดไหลย้อน มากที่สุด โดยกรดไหลย้อนเป็นภาวะที่เกิดจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก และอาจมีไอมีเสมหะร่วมด้วยได้เช่นกันสาเหตุอื่นๆเช่นกระเพาะอาหารอักเสบหรือมีแผลในกระเพาะอาหาร การมีเนื้องอกในหลอดอาหารหรือกระเพาะอาหารเป็นต้น ส่วนเรื่องทางเดินหายใจติดเชื้อยังนึกถึงน้อย เพราะไม่น่าเป็นอาการแสบร้อนหรือมีเรอเด่นค่ะเบื้องต้นปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้น คงต้องคอยสังเกตค่ะ การใช้ยาลดกรดควรใช้ภายใต้การดูแลของแพทย์ ดังนั้นถ้าปรับพฤติกรรมแล้วอาการยังไม่ดีขึ้น คลื่นไส้ กินได้น้อยมาก น้ำหนักลดเร็ว ควรรีบไปพบแพทย์